b'\n_START_ARTICLE_\nC-tegnet bakkefly\n_START_SECTION_\nUtseende\n_START_PARAGRAPH_\nEt middelsstort (vingespenn 34 \xe2\x80\x93 40\xc2\xa0mm), gr\xc3\xa5tt eller gr\xc3\xa5brunt nattfly. Forvingen har en karakteristisk, svart tegning som omslutter det lyse ringmerket og strekker seg ut til nyremerket, som ogs\xc3\xa5 er lyst. Det er ogs\xc3\xa5 en svart flekk ved roten og en n\xc3\xa6r vingespissen. Bakvingen er gr\xc3\xa5hvit, gr\xc3\xa5 langs ytterkanten.\n_START_SECTION_\nLevevis\n_START_PARAGRAPH_\nLarvene lever p\xc3\xa5 ulike tr\xc3\xa6r, busker og urter, s\xc3\xa6rlig p\xc3\xa5 brennesle (Urtica dioica), geitrams (Chamerion angustifolium) og vassarve (Stellaria media). De voksne sommerfuglene flyr i juli \xe2\x80\x93 august.\n_START_SECTION_\nUtbredelse\n_START_PARAGRAPH_\nArten er utbredt i hele Palearktis, og i Nord-Amerika. I Norge er den utbredt nord til den s\xc3\xb8rlige delen av Nordland.'